Í annaðkvøld er grannabrak á skránni í Gundadali. Tá siga tølini, at vit skulu rokna við einum framúr spennandi dysti Grannabrakið í Gundadali er vanliga eitt ordans brak. Vit skulu ikki leita serliga langt aftur, tá vit seinasta sóu tvær framúr spennandi hálvfinalur, har dramatikkurin næstan var í meira lagi, hóast tað nú tørnaði so sera stuttligt út fyri okkum. Og eingin orsøk er at rokna við minni spennandi mikukvøldið. Hagtølini staðfesta, at tað mest sum altíð gongur serstakliga javnt fyri seg í grannauppgerðunum, og eingin sum helst ivi er um, at hvør tann einasti spælari spennir seg væl og virðiliga undir dystinum. Stigini fyri uppgerðina vilja vit tó fegin hava, og uppskriftina kenna vit. Hart arbeiði frá hvørjum einasta spælara krevst á degnum, og so skal tað góða spælið nokk eisini koma.